《留别归云草堂》
清代·钱林

离筵无欢容，银烛光不辉。清歌既宛转，妙舞亦葳蕤。

竹声一以破，琴瑟满堂悲。主人送我出，门外霜风吹。

倦马足易疲，倦客身易衰。风尘令人老，仆仆将何为。

作者简介：（1762—1828）浙江仁和人，原名福林，字东生，一字志枚，号金粟。嘉庆十三年进士，授编修，官至侍读学士、左迁庶子。熟于本朝名臣言行，及河漕、盐榷、钱法诸大政。有《文献征存录》、《玉山草堂诗集》。